2 Fa motho yo o godileng a bontsha dinonofo tsa bomodimo, a ka ama batho ba bangwe ka tsela e ba ka se e lebaleng. Gone ke boammaaruri, go gola ka bogone fela ga go dire gore motho a nne botlhale kana a nne le dinonofo tse di tshwanang le tsa ga Keresete. (Moreri 4:13) Baebele ya re: “Botlhogoputswa ke serwalo sa bontle fa bo bapalwa ka tsela ya tshiamo.” (Diane 16:31) Fa e le gore o mogodi, a o lemoga kafa mafoko a gago le se o se dirang di ka solegelang ba bangwe molemo ka teng? Akanya ka dikai dingwe tse di mo Baebeleng tse di bontshang kafa bagodi ba ileng ba thusa basha thata ka teng. Dikwalo di umaka ‘buka ya Jashara’ le ‘buka ya Dintwa tsa ga Jehofa.’ (Josh. 10:13; Dipa. 21:14) Dibuka tseno tse pedi ga di yo mo lenaaneng la dibuka tsa Baebele tse di amogelwang jaaka Dikwalo Tse di Boitshepo. A dibuka tseno ke mekwalo e e tlhotlheleditsweng e e neng ya latlhega?